
ПРИЛОЖЕНИЕ

към 

финансовия отчет за 2012г.
на “СПАРТАК” АД, гр. Бургас

I. Обща информация
“Спартак” гр. Бургас е акционерно дружество, регистрирано в Бургаски окръжен съд по фирмено дело № 5855 от 1991г. През 1997г. дружеството е приватизирано по реда на ЗППДОП и от ЕАД се преобразува в АД. През 1998г. капиталът на дружеството е намален от 204 474 на 198 224 акции, чрез обезсилване на 6250 притежавани от държавата акции. През 2006г. с решение на Общото събрание капиталът е увеличен на 400 000, чрез издаване на нови акции с номинал  един лев за всяка. През 2010г. с решение на Съвета на директорите под условие съгласно чл. 195 от Търговския закон, капиталът е увеличен на 800 000.
Дружеството е с едностепенна форма на управление. „Спартак” АД се управлява от тричленен Съвет на директорите с мандат до 26.04.2015г.  в състав: 

· Кирил Георгиев Яков, ЕГН 6309141980  – председател и изпълнителен директор на дружеството;

· БИК Холд ООД 



        – член на СД ;

· КК Бизнес Интелект ЕООД

        – член на СД.

Основният капитал на дружеството е  разпределен в 800 000 поименни безналични акции с номинална стойност 1 лев на всяка. Основните собственици към 31.12.2012г. са следните: 

	Акционер
	Брой акции
	% от капитала

	КК“Бизнес интелект” ЕООД
	342 339
	 42,79%

	“БИК ХОЛД” ООД
	200 000
	 25,00%

	„Велев инвест” ООД
	172 237
	 21,53%

	Кирил Георгиев Яков
	36 010
	  4,50%

	Физически лица
	49 414  
	  6,18%


През годината има прехвърляне на 3917 акции от Министерство на икономиката и енергетиката на физическо лице, като е прекратено държавното участие в дружеството.
Седалището и адреса на управление са гр. Бургас, ул. „Одрин” №3.

Предметът на дейност на дружеството е конструиране и производство на промишлени вентилатори, горелки, метални палети, метални компоненти за мебелната и металообработващата промишлености, сервизна дейност и търговия.

Към края на отчетния период в дружеството работят 89 души.

II. База за изготвяне на финансовия отчет
Дружеството води своето текущо счетоводство и изготвя своите финансови отчети в съответствие с изискванията на Закона за счетоводството, Националните стандарти за финансови отчети за малки и средни предприятия, приети с Постановление на Министерски съвет № 46 от 21.03.2005г., в сила от 01.01.2005г. и измененията и допълненията към тях, приети с Постановление № 251 на Министерския съвет от 17.10.2007г. в сила от 01.01.2008г. и Счетоводната си политика.

Счетоводният баланс и отчетът за приходите и разходите са изготвени в двустранна форма. Паричният поток е съставен по прекия метод. 

Всички данни за 2011 и за 2012г. са представени в настоящия  годишен отчет в хиляди лева.

Финансовият отчет е изготвен при спазване на принципите-предположения текущо начисляване и действащо предприятие, както и принципа на историческата цена. Ръководството счита, че дружеството ще продължи своята дейност като действащо предприятие.
Функционална валута е валутата на основната икономическа среда, в която едно дружество функционира и в която главно се генерират и изразходват паричните средства. Тя отразява основните сделки, събития и условия, значими за дружеството.

Дружеството води счетоводство и съставя финансовия си отчет в националната валута на Република България - български лев, възприет от дружеството като фукционална валута.

Управление на финансовите рискове
Дейността на дружеството се осъществява изцяло в България и понастоящем е изложена на риск от курсови разлики поради факта, че част от продукцията се продава в английски лири. Ръководството наблюдава и взема мерки за избягване на негативни последици от промяна на валутните курсове. Заключителните курсове, по които са оценени активите и пасивите в чуждестранна валута към 31 декември 2012г. са: 2,39406 лв. за един британски паунд и 1,95583 лв.  за едно евро.
За текущата дейност дружеството използва банков кредит и краткосрочен заем от един от акционерите си. Използваният банков овърдрафтен кредит е обезпечен с учреден залог на лазерна машина, щанц машина, четиривалова огъваща машина и две хидравлични абкант преси. Годишната лихва е фиксирана на едноседмичен SOFIBOR + 5%, но не по-малко от 7,5% и към 31.12.2012г. възлиза на 7,5%. Заемът от акционера Велев Инвест ООД е с лихва 7%.
Дружеството предоставя кредитни периоди на по-големите си клиенти от 30 до 60 дни. От своя страна ползва кредитни периоди в рамките от един до два месеца, предоставени  му от неговите доставчици.
Ръководството поддържа достатъчно свободни парични наличности с цел осигуряване на постоянна ликвидност. При недостатъчност се възползва от сключения овърдрафтен кредит на стойност 320 хил. лв.
III. Приложени счетоводни политики и допълнителни оповестявания
1.  Нетекущи (дълготрайни) материални активи

Като дълготрайни материални активи се отчитат активи, които отговарят на критериите на СС 16 и имат стойност при придобиването равна или по-висока от 500 лева. Активите, които имат стойност по-ниска от посочената се отчитат като текущи разходи за периода на придобиване в съответствие с одобрената счетоводна политика. Всеки дълготраен материален актив се оценява при придобиването му по цена на придобиване определена в съответствие с изискванията на СС 16. 

Доставката на дълготрайни материални активи се оценява по цени на придобиване, които включват покупната цена и всички преки разходи, извършени при придобиването им. Балансовата стойност на активите се коригира с последващи разходи, свързани с отделен дълготраен актив, при обоснована икономическа изгода над тази от първоначално оценената стандартна ефективност. Всички други последвали разходи се признават за разход в периода, в който са направени.

Дълготрайните материални активи да се оценяват след първоначалното им признаване съгласно СС 16 Дълготрайни материални активи  по цена на придобиване минус натрупаната амортизация минус евентуалната обезценка на активите. 

Дълготрайните активи са били преоценявани с проценти, обявени от НСИ въз основа на действащото законодателство до края на 2001г., при което е формиран преоценъчен резерв, който към 31.12.2012г. възлиза на 431 хил.лв. Формираният резерв от последващи оценки към се прехвърля в неразпределената печалба, когато активът бъде отписан.
Към  31.12.2012г. материалните дълготрайни активи на дружеството възлизат на 7 037  хил. лв. по отчетна стойност и 2 954 хил. лв. по балансова стойност. От тях отчетната стойност на напълно амортизираните дълготрайни активи е 2 140 хил. лв. Към 31.12.2012г. разходите за придобиване на дълготрайни материални активи са за 24  хил. лв.
Временно са извадени от употреба неизползвани поради намалената дейност десет машини и други активи с балансова стойност 124 хил. лв.

През годината има отписани ДМА (отч. стойност) за 54 хил. лв. – една продадена машина с отчетна стойност 53 хил. лв. и бракувано оборудване с отчетна стойност 1 хил.лв. Постъпилите ДМА са на стойност 553 хил., от които машини – 389 хил. лв. и други - 164 хил. лв. 
Дружеството е заложило Лазерна, Щанцова, Четиривалова машина и две хидравлични абкант преси с обща отчетна стойност 808 хил. лв. като обезпечение на овърдрафтен кредит.

Дружеството отчита като дълготрайни активи Лазер Trumpf TCL 3030-3kW с отчетна стойност 276 хил.лв. и CNC хидравлична абкант преса с отчетната стойност 45 хил. лв., закупени с финансов лизинг.
Амортизациите се начисляват на база на определения полезен живот, като последователно се прилага линейният метод. Амортизацията се начислява в отчета за приходите и разходите за текущия период.

Средните годишни амортизационни норми на основните групи дълготрайни материални активи е както следва:


Сгради, съоръжения 

 - линеен метод, 4%;

Машини и оборудване

 - линеен метод, 20-30%;

Автомобили 


 - линеен метод, 15-25%;
Други транспортни средства  
 - линеен метод, 8-10%;

Стопански инвентар и други ДМА  - линеен метод, 15%.

Амортизационната квота за 2012г. е 426 хил. лв.
Начисляването на амортизацията започва от месеца, следващ месеца, в който активът е наличен за употреба и се прекратява от месеца, следващ месеца на отписването му.

Не се начисляват амортизации на земите, разходите за придобиване на дълготрайни активи и напълно амортизираните активи. 

Към 31.12.2012г. е направен преглед от Ръководството на Дружеството на оценките на дълготрайните активи, за да се установи налице ли са основания за обезценка. В резултат на това управлението на Дружеството е констатирало, че към 31.12.2012г. няма условия за обезценка на наличните ДМА.

2. Нематериални активи

Като нематериалните активи се отчитат активи,  които отговарят на определението за нематериален актив и на критериите за отчитане на нематериални активи формулирани в СС 38.

При придобиването им външно създадените нематериални активи се оценяват по цена на придобиване, която включва покупната цена (включително мита и невъзстановими данъци) и всички преки разходи за подготовка на актива за използването му по предназначение.

След първоначалното признаване, нематериалните дълготрайни активи в дружеството се отчитат по цена на придобиване, намалена с натрупаната амортизация и евентуални загуби от обезценка.

 Последващи разходи, направени за поддържане на първоначално установената стандартна ефективност на нематериален актив, се признават за текущи разходи в периода на възникването им. 
Разходи, които могат надеждно да бъдат измерени и съотнесени към нематериален актив, когато водят до увеличаване на очакваните икономически изгоди спрямо първоначално оценената стандартна ефективност на съществуващия актив, се отразяват като увеличение на отчетната му стойност или като отделен нематериален актив и се определят като разходи за усъвършенстване, когато водят до: 
а) увеличаване на полезния срок на годност; 
б) увеличаване на производителността; 
в) подобряване на качеството на продуктите и/или услугите; 
г) разширяване на възможностите за нови продукти и/или нови услуги; 
д) съкращаване на производствените разходи; 
е) икономически по-изгодна промяна във функционалното предназначение на актива.
Нематериалните дълготрайни активи  възлизат по отчетна стойност на 214 хил. лв. и по балансова стойност на  31 хил. лв. и представляват програмни продукти, лицензи и система за управление на качеството. 

Амортизация на дълготрайни нематериални активи е съгласно СС 4. Дълготрайните нематериални активи се амортизират по линейния метод за срока на определения полезен живот. Амортизационната квота за годината е 6 хил. лв. През годината има бракувани нематериални дълготрайни активи с отчетна стойност 4 хил.лв.
Средният полезен живот в години за основните групи нематериални активи, е както следва:



Разходи за развойна дейност – 7 години;


Патенти и търговски марки – 3-7 години;


Програмни продукти             – 2-5 години;

Други НДА

      – 3-7 години.
Към 31.12.2012г. няма данни за обезценка на НДА.

3. Дългосрочни финансови активи
Дългосрочните инвестиции на дружеството към 31.12.2012г. са  на стойност 30 хил.лв. 
Инвестициите в дъщерни предприятия се отчитат и представят по себестойност в съответствие с избраната счетоводна политика и СС27. Дружеството притежава 80% от капитала на дъщерно дружество „Спартак” ООД – Белгия на стойност 29 хил. лв., от които 13 хил. лв. не са внесени.
Инвестициите, които представляват малцинствени дялове са класифицирани като обявени за продажба финансови активи, съгласно изискванията на СС32.
Инвестициите представляващи малцинствено участие са в ”Експогруп”АД гр.Пловдив - 430 акции и в “Булгарлизинг”АД - 5 акции. Отчитат се по цена на придобиване, тъй като не се търгуват на борсата и ръководството не разполага с надеждна информация за справедливата им стойност.
През годината дружеството не е получило дивиденти от своите инвестиции.
4. Стоково - материални запаси
Стоково-материални запаси са текущи (краткотрайни) материални активи под формата на:

· материали, придобити главно чрез покупка и предназначени основно за влагане в производствения процес с цел произвеждане на продукция или услуги, или са обект на преки продажби, когато това се прецени от предприятието;

· продукция, създадена в резултат на производствен процес в предприятието и предназначена за продажба;

· стоки, придобити главно чрез покупка и предназначени за продажба;

незавършено производство, представляващо съвкупност от разходи, от които се   очаква да се произведе продукция.
Материалните запаси се оценяват по по-ниската от доставната стойност или нетната реализуема стойност. 

Всички материални запаси, доставени в дружеството се оценяват по цена на придобиване, включваща разходи по закупуване, преработка и други разходи по доставяне до определеното местоположение и състояние.

Разходването на материалите за производството, за поддържане и продажбите се отчитат по средно претеглени цени, които се формират месечно за всеки отделен актив.
Разходването на стоките в дружеството става по метода първа входяща първа изходяща.
Разходите в незавършеното производство, полуфабрикатите от собствено производство и наличната готова продукция се оценяват по себестойност. Себестойността на заприходените и реализирани изделия се формира на база фактически разходи по поръчката, като всяко изделие е оформено в поръчка. Когато по една поръчка има произведено или реализирано повече от едно изделие себестойността на всяко от тях се формира като средно претеглена величина, която се определя ежемесечно. Общо производствените разходи се разпределят на база сумата на разходите за пряк труд по поръчките. 

Всички материални запаси в края на годината са инвентаризирани. Проверката завърши със съставянето на инвентаризационен опис. За констатираните липси и излишъци между които има причинно следствена връзка се състави протокол за компенсиране, който се утвърди от изпълнителния директор. 


Отчетната стойност на стоково-материалните запаси към 31.12.2012г. е 300 хил. лв. В края на 2012г. няма стоково-материални запаси, чиито нетни реализуеми стойности  да са по-ниски от отчетните им стойности .

5. Вземания 

Като вземания възникнали първоначално в предприятието се класифицират вземания, възникнали от директно предоставяне на стоки, услуги, пари или парични еквиваленти на дебитори.

Когато предоставянето на пари, стоки или услуги на дадени дебитори е с намерение получените финансови активи да бъдат продадени незабавно или в близко бъдеще, те се класифицират като финансови активи държани за търгуване.
Първоначално вземанията се оценяват по цена на придобиване.

След първоначалното признаване вземанията от клиенти и доставчици, които са без фиксиран падеж се отчитат по себестойност.

Към датата на финансовия отчет се прави преглед за определяне на обезценка от несъбираемост на база възрастов анализ на просрочието от възникване падежа на вземането. След извършения от ръководството преглед на вземанията към 31.12.2012г. са начислени обезценки на стойност 13 хил. лв. 


- доначислена е обезценка на вземанията от GTC Franz Gsporer в размер на 10% или 10 хил.лв., тъй като длъжникът е излязъл в производство по несъстоятелност, или обезценката на вземането от това дружество става 90% ;

- начислена е обезценка на вземания от Арлес ООД в размер на 80% или 3 хил.лв. Вземането е по повод неплатена продукция. 
Не са обезценявани вземания на стойност под хиляда лева поради тяхната несъщественост.

Отписани са вземания с изтекла давност на стойност 24 хил.лв., като поради факта, че две от тях са били обезценени, разходът за 2012г. е на стойност 7 хил. лв. 
Отписано е вземане от ОЕР Furniture на стойност 48 хил.лв., тъй като сме получили чек на стойност 0,6 хил.лв. от ликвидаторите на дружеството, отговарящ на нашите вземания от масата на несъстоятелността. Вземането е било обезценено и разходът за 2012г. е на стойност 7 хил.лв.
Отписани са вземания за разноски по загубени съдебни спорове с Menzing, Холандия и RNR Engineering, Англия на стойност 10 хил.лв., тъй като преценяме, че няма да водим повече дела по тях.
Ръководството на Дружеството счита, че стойността, по която са представени вземанията от клиенти в баланса съответства на тяхната справедлива стойност към 31.12.2012г.

Данъците за възстановяване се представят по оригиналния размер на сумата на вземането.

Другите вземания се представят по себестойност.

Като краткосрочни се класифицират вземания които са:

- без фиксиран падеж;

- с фиксиран падеж и остатъчен срок до падежа до една година от датата на финансовия отчет.

Като дългосрочни се класифицират вземания които са с фиксиран падеж и остатъчен срок до падежа над една година от датата на съставяне на годишния финансов отчет.

Към 31.12.2012г. вземанията от клиенти и доставчици възлизат на 323 хил.лв., 17 хил. лв. са вземанията по съдебни спорове с клиенти, 22 хил. лв. представлява ДДС за възстановяване и 9 хил. лв. са други вземания.
6. Разходи за бъдещи периоди

Като разходи за бъдещи периоди се представят предплатените разходи, които касаят следващи отчетни периоди и извършени разходи за получаването на приходи,  за които приходите  не могат да бъдат надеждно определени към датата на финансовия отчет. 

Към 31.12.2012г. разходите за бъдещи периоди възлизат на 58 хил. лв. и представляват 43 хил. лв. лихви по финансов лизинг и 25 хил.лв., включващи инструменти за срока на използването им, работни облекла, обувки и лични предпазни средства за срока на използване съгласно наредба; стойността на абонаментното поддържане на счетоводните програми и други, като разходите по тях се отчитат въз основа на изготвен погасителен план.

7. Парични средства

Паричните средства в каса и по разплащателни сметки се отчитат в национална валута са оценени по номиналната им стойност, а тези в чуждестранна валута - по курса на БНБ в деня на придобиването им. 
Паричните средства, вземанията и  задълженията в чуждестранна валута се преоценяват в края на всеки месец. Разликите от преоценките се отчитат като текущи финансови приходи или текущи финансови разходи. 
Отрицателните курсови разлики  от промяната на валутните курсове за 2012г. са на стойност 16 хил. лв., а положителните - 13 хил. лв.

8. Собствен капитал

Собственият капитал на дружеството се състои от:

· Основен капитал на дружеството, който е 800 000 лв., разпределен в 800 000 поименни акции с номинална стойност 1 лев на всяка една и съответства на актуалната му съдебна регистрация;
· Резерв от последващи оценки - Като резерв от последващи оценки в баланса на дружеството е представен резултатът от извършваните през предходните години преоценки на притежаваните от дружеството дълготрайни материални активи. Преоценъчният резерв се признава като неразпределена печалба след изваждането от употреба на съответния актив. Върху преоценъчния резерв има начислен пасив по отсрочен данък;
· Законови резерви, които са формирани от разпределение на натрупани печалби съгласно Търговския закон, Устава на дружеството и решения на Общото събрание на акционерите;
· Печалба/загуба – Печалбата за 2012г. след данъчно облагане е в размер на 31 хил. лв. През 2012г. е взето решение за разпределяне на дивидент в размер на 160 хил.лв. 
В съответствие с разпоредбите на чл.252 от Търговсия закон, дружеството следва да поддържа стойността на нетните си активи над стойността на регистрирания капитал. Към 31 декември 2012г. и 2011 г. дружеството изпълнява тези изисквания, тъй като нетните му активи са съответно 3046 хил.лв. и 3174 хил.лв., а стойността на регистрирания капитал към 31 декември 2012г. е 800 хил.лв. (2011 г. - 800 хил.лв.).
9. Задължения 

Като финансови пасиви възникнали първоначално в предприятието се класифицират задължения възникнали от директно предоставяне на стоки,  услуги, пари или парични еквиваленти от кредитори.

Първоначално тези задължения  и кредити се оценяват по себестойност.

След първоначалното признаване финансовите пасиви към клиенти и доставчици, които са без фиксиран падеж се отчитат по себестойност.

Финансовите пасиви, които са с фиксиран падеж се отчитат по амортизираната им стойност. Ефективният лихвен процент е оригиналният процент определен с договора.

Задължения към персонал и осигурителни организации се класифицират задължения на предприятието по повод на минал труд положен от наетия персонал и съответните осигурителни вноски които се изискват от законодателството. Стойността им към 31.12.2012г. е 29 хил.лв. – задължения към персонала и 12 хил. лв. задължения по осигурителни вноски. 
Дружеството няма приета политика да начислява дългосрочни доходи на персонала. 
Текущи данъчни задължения са задължения на предприятието във връзка с прилагането на данъчното законодателство. Представени са по стойности в съответствие с правилата на съответния данъчен закон за определяне на стойността на всеки вид данък. Стойността им към 31.12.2012г. е 5 хил. лв. и представляват задълженията за данък върху доходите на физическите лица.
Като краткосрочни се класифицират задължения които са:

· без фиксиран падеж;
· със фиксиран падеж и остатъчен срок до падежа до една година от датата на финансовия отчет.
Като дългосрочни се класифицират задължения, които са със фиксиран падеж и остатъчен срок до падежа над една година от датата на съставяне на финансовия отчет.

Провизии се начисляват по най-добрата приблизителна оценка на ръководството на предприятието по повод на конструктивни и правни и правни задължения възникнали в резултат на минали събития.  Провизиите  и сходните задължения на дружеството представляват провизии за неизползвани и неизплатени отпуски на персонала към 31.12.2012г. на стойност 6 хил. лева. Съгласно изискванията на СС начислените краткосрочни доходи на персонала са с произход неползвани отпуски и начислените на база на действащите ставки за 2012 г.  осигурителни вноски върху тези доходи. 

Като провизии за данъци е представено превишението на пасивите над активите по отсрочени данъци. Към 31.12.2012г.  временни разлики представляват:

намаляеми временни разлики

актив по отсрочен данък

Начисл. неизползван отпуск-    6 хил. лв.


   0,6  хил. лв.

Обезценка на вземания
    - 322 хил.лв.


    32 хил. лв.

Неизпл. Възнаграждения
     - 14 хил. лв.


   1,4 хил. лв.

облагаеми временни разлики

пасив по отсрочен данък

Превишение на ДАН над САН- 435 хил. лв.

43,5 хил.лв.

10.Финансиранията се оценяват съгласно изискванията на СС 20 и сключените договори за финансиране. 
Приходите от финансиране на амортизируеми активи се отчитат пропорционално на начислените за съответния период амортизации на активите, придобити в резултат на финансирането, а финансиранията, свързани с неамортизируеми активи се отчитат  през периодите, през които са отразени разходите за изпълнение на условията по даренията.
През годината са признати приходи по финансирания за 64 хил. лв., като 33 хил. лв. са за амортизации на активи, за частта придобита с финансиране, 2 хил. лв. финансиране на заплати за наети безработни лица и 28 хил. лв. по програма за подобряване условията на труд.
Към 31.12.2012г. в баланса има финансирания за 122 хил. лв., 2 хил. лв. по договор за финансиране за абкант и СЕ сертификация по програма Конкурентоспособност 2 от края на 2008г., 87 хил. лв. по договор за финансиране на инсталация за прахово боядисване по програма Развитие конкурентоспособността на българската икономика и 3 хил.лв. финансиране по програма Подобряване условията на труд по ОПРЧР.
11. Данъчно облагане

Текущите данъчни активи и пасиви са тези задължения или вземания от бюджета,  които се отнасят за текущия и предходни периоди и които не са платени/възстановени към датата на баланса. 

Разходът за данък представлява сумата от текущия данък от печалбата, измененията на активите и пасивите по отсрочени данъци и преизчисленията,  признати през текущия период на текущи данъци от печалбата за предходни периоди.

Текущият данък от печалбата представлява сумата на данъците от печалбата,  които са определени като дължими (възстановими) по отношение на данъчната печалба за периода.

Текущият данък се определя на базата на данъчната ставка в сила към датата на баланса.

Данъчната печалба е печалбата за периода,  определена съгласно установените от действащото данъчно законодателство правила, на основата на която се определя размерът на дължимите (възстановимите) данъци. Данъчната печалба/загуба се определя и декларира с годишната данъчна декларация за съответния период.

Пасиви по отсрочени данъци се признават по отношение на всички облагаеми временни разлики.

Активи по отсрочени данъци се признават за намаляемите временни разлики, данъчната загуба или данъчни кредити.
Активи по отсрочени данъци се признават до степента,  до която е вероятно да има бъдеща облагаема печалба,  срещу която да могат да се използват намаляемите временни разлики, данъчната загуба или данъчния кредит. 

Отсрочените данъци се оценяват по данъчните ставки,  които се очаква да бъдат в сила за периода,  когато активът се реализира или пасивът се уреди.

Отсрочените данъци се признават като приход или разход и се включват в нетната печалба или загуба за периода,  освен в случаите,  когато данъците произтичат от операции или събития,  признати директно в капитала.
Промяна в активите или пасивите по отсрочени данъци възниква на основание на промяна в данъчните ставки, данъчното законодателство или очаквания начин на възстановяване на актива или уреждане на пасива. Промяната се отразява като увеличение/намаление на нетната печалба/загуба за периода,  освен ако промяната касае отсрочени данъчни активи или пасиви отчетени директно в собствения капитал.

Активи и пасиви по отсрочени данъци се компенсират и се представят във финансовият отчет отделно от другите активи и пасиви. 

Съгласно данъчното законодателство на страната дружеството дължи корпоративен данък върху облагаемия резултат в размер на 10 %. Разликата между ефективния данъчен процент и действителния данъчен процент за 2012г. се дължи на влиянието на постоянните разлики. 

Счетоводната печалба по отчета за приходите за 2012г. е 41 хил. лв. и е преобразувана за данъчни цели. След преобразувания данъчния резултат за 2012г. е 145 хил. лв. Дружеството отчита активи по намаляеми и пасиви по облагаеми временни разлики. Разходите за данъци по отчета за приходите и разходите са 10 хил.лв., като начислените разходи за текущи данъци по данъчна декларация са 14 хил. лв., а изменението на отсрочените данъци е  -4 хил. лв.

12. Лизинг

Класификация на лизинговите договори 
Класификацията на лизинговите договори се осъществява в началото на лизинга на базата на критерии. При промяна на условията на лизинговия договор, които водят до промяна на критериите, се извършва нова класификация на лизинговите договори.
Разграничаването между финансов лизинг и експлоатационен лизинг при тяхното текущо отразяване и периодично представяне във финансовите отчети се извършва в съответствие с принципа "предимство на съдържанието пред формата"
Тъй като предприятието е наемател по финансов лизингов договор, то:
· отчита като задължение определената в договора обща сума на наемните плащания;
· записва наетия актив по справедлива стойност или със стойността на минималните лизингови плащания, ако те са по-ниски;
· отчита като финансов разход за бъдещи периоди разликата между определената стойност на наетия актив и общата сума на договорените наемни плащания; 
· признава като текущ финансов разход за периода част от финансовия разход за бъдещи периоди пропорционално на относителния дял на дължимите минимални лизингови плащания по договора за периода в общата сума на договорените наемни плащания;
· начислява амортизация на амортизируемите наети активи - в съответствие с възприетата амортизационна политика за подобни амортизируеми собствени активи;
· намалява задължението си с изплатените през срока на договора суми. 
Към 31.12.2012г. предприятието има сключени два договора за финансов лизинг с Лизингова компания АД, гр. София за  Хидравлична абкант преса, с отчетна стойност 45 хил. лв. и за Лазер Trumpf TCL 3030-3kW с отчетна стойност 276 хил.лв. Срокът на първия лизинг е до март 2013г., като остават за плащане 8 хил. лв. главница. Лихвеният процент по договора за лизинг е 10.5% годишно. Срокът на втория лизинг е до юли 2016г. Към 31.12.2012г. остатъчната главница за плащане е 243 хил. лв. Ефективната годишна лихва по този договор е 9%.
За целите на представянето на финансовите инструменти по категории, определени в съответствие със СС 32 Финансови инструменти, задълженията по финансов лизинг се класифицират в категорията финансови пасиви по амортизируема стойност.
13. Доходи на персонала

Сумата призната като разход за възнаграждения на персонала е 874 хил. лв., а разхода за осигуровки от работодателя са за 139 хил. лв. Възнагражденията изплатени на административния персонал и на членовете на Съвета на директорите възлизат на 321 хил. лв. Средно списъчния състав за годината е 95 души, като от тях 7 души ръководители, 10 души – аналитични специалисти, 14 техници и други приложни специалисти, 4 души помощен административен персонал, 1 човек зает с услуги за населението, 46 души квалифицирани производствени работници, 5 души оператори на машини, 8 души с професии неизискващи квалификация. 
Ръководството на Дружеството счита, че стойността, по която краткосрочните задължения са представени в баланса към 31.12.2012г. съответства на справедливата им цена.

14. Оповестяване на сделки със свързани лица
Свързани лица - лицата са свързани, когато едното е в състояние да контролира другото или да упражнява върху него значително влияние при вземането на решения от финансово-стопански характер. Те могат да бъдат юридически и физически лица, в т. ч. управленски персонал. 
През октомври 2009г. е основано дъщерно на Спартак АД дружество – Спартак ООД, Белгия, с основен капитал 18,6 хил. евро и предмет на дейност „маркетинг, закупуване и продажба, проектиране и производство на палети, кутии и други”. Спартак АД притежава 80% от дружеството. Спартак АД не е изготвил консолидиран отчет, като предприятие майка, тъй като счита, че Спартак ООД, Белгия не е съществено за целите на вярното и честно представяне на имущественото и финансовото състояние на предприятието майка.
През годината са извършени следните по-съществени сделки със свързани лица:

Спартак Bvba, Белгия
Представителство

      30 хил. лв.

БИК Холд ООД

Наем  автомобили

      2 хил. лв.

Калис ЕООД 

Покупка на отливки         
     15 хил. лв.
Калис ЕООД 

Продажба  на  отпадъчен чугун       10 хил. лв.

Унитраф АД, Соколово
Покупка на втулки

    16 хил.лв.
Унитраф АД, Соколово
Продажба на продукция

      3 хил.лв.
Унитраф АД, Соколово
Продажба на обраб.  център            8  хил.лв.
Велев Инвест ООД
Получен кредит


 100  хил.лв.
По извършените сделки няма необичайни условия и отклонения от пазарните цени. Към 31.12.2012г. неполучените вземания от свързаните лица са на стойност 5 хил. лв. към Унитраф АД  и неизплатените задължения към Велев Инвест ООД на стойност 101 хил.лв.
15. Приходи и разходи

Приходите и разходите се начисляват в момента на тяхното възникване, независимо от момента на паричните постъпления и плащания. Отчитането им се извършва при спазване на изискването за причинна и стойностна връзка между тях.
Дружеството отчита текущо разходите за дейността по икономически елементи и след това същите се отнасят по функционално предназначение с цел формиране размера на разходите по направления и дейности. Признаването на разходите за разход за текущия период се извършва при начисляване на съответстващите им приходи. Към разходите за дейността се отнасят и финансови разходи, които дружеството отчита и са свързани с обичайната дейност. Дружеството е приело счетоводна политика да отчита като извънредни разходи само такива разходи, които са ясно отграничени от обичайната дейност и поради което не се очаква да се повтарят често. Разходите се отчитат на принципа на текущо начисляване. Оценяват се по справедливата стойност на платеното или предстоящо за плащане.

Разходите за дейността за 2012 година са на стойност 3 948 хил. лв.(2011 г. – 5 161 хил.лв.) 

Общият размер на начислените за 2012 година, но неплатени към датата на финансовия отчет разходи е 203 хил.лв. (2011г. – 340 хил.лв.).

Дружеството отчита текущо приходите от обичайната дейност по видове. Признаването на приходите се извършва при спазване на приетата счетоводна политика за следните видове приходи:

· Приходи от продажба на стоки,  продукция и други активи – при прехвърляне собствеността и предаване на съответните активи на купувачите;
· При извършване на краткосрочни услуги – при завършване на съответната услуга и приемане на работата от клиента;
· При дългосрочни услуги на базата на етап на завършен договор;
· Приходите от наеми се признават на времева база за срока на договора.

Към приходите от обичайна дейност за дружеството се отнасят и финансовите приходи. Дружеството е приело счетоводна политика да отчита като извънредни приходи само такива приходи, които са ясно разграничими от обичайната дейност и поради това не следва да се повтарят често. Приходите се отчитат на принципа на текущо начисляване. Оценяват се по справедливата стойност на полученото или подлежащо на получаване.

Признатите за отчетния период приходи и разходи се включват в отчета за приходите и разходите при определяне на печалбата или загубата за отчетния период, освен ако друг стандарт изисква или позволява друго.

Размерът на приходите от дейността е 3 989 хил. лв. (2011 г. – 5 252 хил.лв.) – от тях 3572 хил. лв. от продажба на производствени продукти, 218 хил. лв. от наеми, 6 хил. лв. от почивна база и други услуги, 64 хил.лв. от финансирания, 8 хил. лв. от продажба на дълготрайни активи, 33 хил. лв. приходи от отписани вземания и 8 хил. лв. други приходи.
Финансовите приходи и разходи се признават в съответствие с принципа за текущо начисляване и съпоставимост.
През периода не са отчетени извънредни приходи и разходи.
Общият размер на признатите за 2012г., но неполучени към датата на финансовия отчет приходи е 260 хил.лв. (2011г. – 797 хил.лв.).

16.Отчет за паричния поток 

Дружеството отчита и представя паричните потоци по прекия метод съгласно изискванията на СС 7.

Паричните потоци се класифицират като парични потоци от:

· Основна дейност;

· Инвестиционна дейност;

· Финансова дейност.

17. Отчет за собствения капитал

Приета е счетоводна политика да се изготвя отчета чрез включване на :

· Нетна печалба и загуба за периода;

· Салдото на неразпределената печалба както и движенията за периода;

· Всички статии на приходи или разходи,  печалба или загуба,  които в резултат на действащите СС се признават директно в собствения капитал;

· Кумулативен ефект от промените в счетоводна политика и фундаментални грешки в съответствие с СС 8;

· Прехвърляне и разпределение на капитал между собствениците;

· Настъпилите промени в резултат на всички изменение по всички елементи на собствения капитал.

ІII.Други оповестявания

1.Събития след датата на баланса

Между датата на годишния финансов отчет и датата на одобрението му за публикуване не са възникнали коригиращи и некоригиращи събития, от които да възникнат специални оповестявания съгласно изискванията на СС 10.  
2.Счетоводни предположения и приблизителни счетоводни преценки

Приложението на Националните стандарти за финансови отчети на малки и средни предприятия изисква от ръководството да приложи някои счетоводни предположения и приблизителни счетоводни преценки при изготвяне на годишния финансов отчет и при определяне на стойността на някои от активите, пасивите, приходите и разходите. Всички те са извършени на основата на най-добрата преценка, която е направена от ръководството към датата на изготвянето на финансовия отчет. Действителните резултати биха могли да се различават от представените в настоящия финансов отчет.

3. Условни активи и пасиви 

Предприятието не притежава условни активи или пасиви. 
4. Възнаграждения за одит

Начислените за годината суми за услугите, предоставени от одитора на предприятието възлизат на 3 хил.лв. (2011г. -  3 хил.лв.) и представляват възнаграждение за независим финансов одит, съгласно подписан договор между страните.
Дата на изготвяне: 23.02.2013г.

